23.3.2023
FI
Euroopan unionin virallinen lehti
C 107/23
(132) Tässä punninnassa komissio kiinnittää erityisesti huomiota asetuksen (EU) 2020/852 3 artiklaan, mukaan lukien ”ei merkittävää haittaa” -periaate, tai muihin vastaaviin arviointitapoihin, jollainen on esimerkiksi asetuksen (EU) N:o 1380/2013 2 artiklan 3 kohdan mukainen merikalastuksenhoitoon sovellettava ekosysteemilähtöinen lähestymistapa.
Yhteinen kalastuspolitiikka koostuu säädöksistä, joissa vahvistetaan kokonaisvaltainen kalastuksen hallintokehys, joka edellyttää tasapainoa ekologisten, sosiaalisten ja taloudellisten kestävyyskriteerien välillä.
(133) Lisäksi komissio voi tarvittaessa ottaa huomioon myös sen, onko ehdotetulla tuella muita myönteisiä tai kielteisiä vaikutuksia.
Jos tällaiset muut laajemmat myönteiset vaikutukset kuvastavat unionipolitiikan tavoitteita, joita sisältyy esimerkiksi Euroopan vihreän kehityksen ohjelmaan, kestävä sininen talous (49) mukaan lukien, Pellolta pöytään -strategiaan (50), kiertotalouden toimintasuunnitelmaan (51), biodiversiteettistrategiaan (52), EU:n toimintasuunnitelmaan ”Kohti ilman, veden ja maaperän saasteettomuutta” (53), strategiaan ilmastonmuutokseen sopeutumiseksi (54) tai jotka liittyvät energiatehokkuuteen (55) tai tiedonantoon Euroopan digitaalista tulevaisuutta rakentamassa (56), tällaisen unionipolitiikan mukaisella tuella voidaan jo lähtökohtaisesti katsoa olevan laajempia myönteisiä vaikutuksia.
(134) Sitä vastoin tuki todennäköisesti vaarantaa yhteisen kalastuspolitiikan tavoitteiden toteutumisen, jos sillä edistetään kalastuskapasiteetin kasvua tai se voi aiheuttaa liikakalastusta tai liikakalastukseen mahdollisesti johtavaa pyyntiponnistuksen siirtämistä (ks. suuntaviivojen 4 kohta).
Ottaen huomioon oikeudelliset ja taloudelliset olosuhteet kalastusalalla, jolla yritykset kilpailevat rajallisista luonnonvaroista, toimenpiteet tuskin saavat positiivista tulosta tasapainotestissä, jos niillä on periaatteessa haitallisina pidettäviä vaikutuksia.
(135) Näissä suuntaviivoissa nimenomaisesti tarkoitettua tukea lukuun ottamatta tasapainotesti tuskin on positiivinen sellaisten periaatteessa haitallisina pidettävien tukitoimenpiteiden osalta, (a) joilla lisätään kalastusaluksen kalastuskapasiteettia; (b) jotka liittyvät sellaisten laitteiden hankkimiseen, jotka parantavat kalastusaluksen kykyä löytää kalaa; (c) jotka liittyvät uusien kalastusalusten rakentamiseen, hankkimiseen tai tuontiin; (49) Asetuksen (EU) 2021/1139 2 artiklan 15 alakohdan mukaan ”kestävällä sinisellä taloudella” tarkoitetaan kaikkea sellaista alakohtaista ja monialaista taloudellista toimintaa kaikkialla sisämarkkinoilla, joka liittyy valtameriin, meriin, rannikkoihin ja sisävesiin niin unionin saarialueilla ja syrjäisimmillä alueilla kuin sisämaavaltioissa, mukaan lukien nopeasti kehittyvät alat sekä markkinattomat tavarat ja palvelut, ja jolla pyritään varmistamaan ympäristöön liittyvä, sosiaalinen sekä taloudellinen kestävyys pitkällä aikavälillä ja joka on johdonmukaista kestävän kehityksen tavoitteiden ja erityisesti kestävän kehityksen tavoitteen 14 kanssa sekä unionin ympäristölainsäädännön kanssa.
Ks. myös komission tiedonanto Euroopan parlamentille, neuvostolle, Euroopan talous- ja sosiaaliko­ mitealle ja alueiden komitealle: Uusi lähestymistapa kestävään siniseen talouteen EU:ssa – EU:n sinisen talouden muuttaminen kestävän tulevaisuuden varmistamiseksi (COM/2021/240 final).
(50) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: ”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten (COM/2020/381 final).
(51) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Uusi kiertotalouden toimintasuunnitelma – Puhtaamman ja kilpailukykyisemmän Euroopan puolesta (COM/2020/98 final).
(52) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Vuoteen 2030 ulottuva EU:n biodiversiteettistrategia – Luonto takaisin osaksi elämäämme (COM/2020/380 final).
(53) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Terve maapallo kaikille – EU:n toimintasuunnitelma ”Kohti ilman, veden ja maaperän saasteettomuutta” (COM(2021) 400 final).
(54) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: EU:n strategia ilmastonmuutokseen sopeutumiseksi (COM(2013/0216 final).
(55) Erityisesti energiatehokkuus etusijalle -periaatteen osalta, joka esitetään direktiivin 2012/27/EU 1 artiklan 1 kohdassa, sellaisena kuin se on muutettuna energiatehokkuudesta annetun direktiivin 2012/27/EU muuttamisesta 11 päivänä joulukuuta 2018 annetulla Euroopan parlamentin ja neuvoston direktiivillä (EU) 2018/2002 (EUVL L 328, 21.12.2018, s. 210).
(56) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Euroopan digitaalista tulevaisuutta rakentamassa (COM(2020)67 final).